钦定古今图书集成/明伦汇编/闺媛典/第290卷 > 皇清二十三 > 陶世荣妻李氏〈世爵妻附〉
## 钦定古今图书集成/明伦汇编/闺媛典/第290卷 > 皇清二十三 > 陶世荣妻李氏〈世爵妻附〉

按《昆阳州志》：“李氏，陶世荣妻。与荣弟世爵妻妯娌同姓，先后适陶，事翁姑孝谨。翁死流寇之难，姑失明，夫兄弟相继亡。二李俱年二十五，各遗一子，皆未及五岁，两寡，共誓抚孤养瞽。姑家贫，日纺绩供菽水。姑死，勉力丧葬，教二子俱成立。蓬首垢面五十年，年皆七十馀终。”